b'\n_START_ARTICLE_\nF\xc3\xa5rup Sommerland\n_START_SECTION_\nEjer og ledelse\n_START_PARAGRAPH_\nI 1979 overtog s\xc3\xb8nnen S\xc3\xb8ren Kragelund direkt\xc3\xb8rposten sammen med sin f\xc3\xa6tter Henrik Schnack. I 2012 tr\xc3\xa5dte Schnack ud af direktionen i F\xc3\xa5rup Sommerland og er nu direkt\xc3\xb8r i moderselskabet M. Kragelund Holding. S\xc3\xb8ren Kragelund var indtil november 2016 direkt\xc3\xb8r og medlem af bestyrelsen. Med overtagelsen af S\xc3\xb8ren Kragelunds aktier i 2016 blev Henrik Schnack sammen med s\xc3\xb8nnerne Martin Norrbom Sams og Jakob Schnack eneejere af F\xc3\xa5rup Sommerland. Siden S\xc3\xb8ren Kragelund stoppede som medejer og direkt\xc3\xb8r har Per Dam Jensen v\xc3\xa6ret administerende direkt\xc3\xb8r.\n_START_SECTION_\nF\xc3\xa5rup i dag\n_START_PARAGRAPH_\nMed 656.904 g\xc3\xa6ster i 2013 er F\xc3\xa5rup Sommerland en af de st\xc3\xb8rste forlystelsesparker i Danmark. Parken byder p\xc3\xa5 alt fra spisesteder, som f.eks. Spisekammeret, Loen, Oasen og diverse grillbarer, til grill-selv-pladser. I 2011 er der blevet sigtet mod en sundere madprofil og I 2016 \xc3\xa5bnede parken et 100% \xc3\xb8kologisk spisested. _NEWLINE_F\xc3\xa5rup har mange forlystelser, s\xc3\xa5som Danmarks st\xc3\xb8rste tr\xc3\xa6rutschebane, Falken, Lynet, Hvirvelvinden, Orkanen,  Flagermusen, Tr\xc3\xa6stammerne, River Rafting, Mine-ekspressen, en 4D-biograf og Aquaparken, der ved \xc3\xa5bningen var Nordeuropas st\xc3\xb8rste. I alt er der omkring 60 forlystelser._NEWLINE_I 2004 blev Falken bygget. Falken er Danmarks hurtigste tr\xc3\xa6rutsjebane og er den f\xc3\xb8rste tr\xc3\xa6rutsjebane der er bygget i Danmark siden 1932. Falken er 622 meter lang._NEWLINE_I 2008 \xc3\xa5bnede Lynet, som kostede 35 millioner kroner at opf\xc3\xb8re. I denne bliver vognene accelereret fra hvile til 80 km/t p\xc3\xa5 2 sekunder ved hj\xc3\xa6lp af elektromagnetisme. Den 5. juni 2013 blev Orkanen indviet, som er den eneste rutsjebane i Norden der k\xc3\xb8rer under vand. Orkanen er 453 meter, og k\xc3\xb8rer 75 km/t._NEWLINE_I 2015 indviede F\xc3\xa5rup Vandkanonen, som er en vandrutsjebane med frit fald og dobbelt loop. I 2016 \xc3\xa5bnede Hotel F\xc3\xa5rup, der er et hotel der ligger inde i selve forlystelsesparken. Hotellet fungerer desuden som konference og kursushotel n\xc3\xa5r forlystelsesparken holder lukket._NEWLINE_I 2017 blev Hvirvelvinden indviet og i 2018 \xc3\xa5bnede F\xc3\xa5rup Sommerland en minigolfbane kaldet Golf \xc3\x98en._NEWLINE_Siden 2013 har de ogs\xc3\xa5 haft \xc3\xa5bent i uge 42 i skolernes efter\xc3\xa5rsferie, hvor F\xc3\xa5rup sommerland byder inden for til H\xc3\xb8stfest.\n_START_SECTION_\nHotel F\xc3\xa5rup\n_START_PARAGRAPH_\nF\xc3\xa5rup Sommerland har \xc3\xa5bnet et hotel kaldet "Hotel F\xc3\xa5rup" i 2016. Det ligger i parken med udsigt over s\xc3\xb8en, Orkanen og Falken, og har 51 v\xc3\xa6relser. I 2019 udvider Hotel F\xc3\xa5rup med to suiter og flere konferencerum.'